钦定古今图书集成/明伦汇编/宫闱典/第097卷 > 《拟公主册文》刘禹锡
## 钦定古今图书集成/明伦汇编/宫闱典/第097卷 > 《拟公主册文》刘禹锡

桃李发咏，云日连辉。礼秩克柔，肃雍载美。筑馆大国，
建号名邦。乃躅通规，用光懿范。咨尔长女，金枝宠庆，
玉质辉奇。蕴异体和，含章挺秀。柔顺懿德，幽闲可贞。
已及初笄，言从下嫁。主之以同姓叔父，配之以贵族
闻人。式遵旧仪，锡是土宇。是用命使某官某，持节册
命尔为某公主。於戏！何彼秾矣，《诗》之《国风》。盖美王姬，
“能成妇道。尔其克念，以敬所从。无忝休命，不其猗欤。”